بوون و کات

بوون و کات (بە ئاڵمانی: Sein und Zeit) شاکار و ناسراوترین کتێبی فەیلەسووفی ئاڵمانی مارتین ھایدێگەرە کە بە یەکێک لە بەڵگەنامە گرنگەکانی ئێگزیستانسیالیزم دەژمێردرێ؛ یەکەم جار ساڵی ۱۹۲۷ چاپ و بڵاو بووەتەوە. کاریگەری و شوێنەواری بوون و کات بە سەر فەلسەفە و تیۆریی ئەدەبی و بوارەکانی تری دوای خۆیەوە، بەئاشکرا دەبینرێ. ھەرچەند مشتومڕ و ناکۆکیی لەسەرە، بەڵام، پلەوپایەی لە مێژووی ھزر و ئەندێشەدا بە ھاوشانی کارەکانی کانت و ھێگل دانراوە. ھایدێگەر لەو کتێبەدا ھەوڵ دەدات لە ڕێگای شیکردنەوەی دازاین (Dasein) یا «لە-جیھاندا-بوون»ەوە ئۆنتۆلۆژیی ببووژێنێتەوە. دەقی کتێبەکە پڕە لە وشە و ساڕستەی نویێ داھێنراو لە لایەن ھایدێگەرەوە.

 وەرگێڕان بە کوردی 
بوون و کات تا ئێستاکە دوو جار بە کوردیی سۆرانی وەرگێڕاوەتەوە و بە ناونیشانەکانی ژێرەوە چاپ کراوە:
 بوون و کات، وەرگێڕان لە ئیگلیزی محەممەد کەمال، سلێمانی: دەزگای چاپ و پەخشی سەردەم، ۲۰۱۲.کوردستانی نوێ: بوون و کات، نووسراو لە ١٧ی تشرینی یەکەمی ٢٠٢٤؛  سەردان لە ١٥ی ئایاری ٢٠٢٥.
 بوون و کات، وەرگێڕانی کامەران نیکپەی، سنە: مادیار، ٢٠٢٤.

 سەرچاوەکان 

پۆل:وێژەی دیاردەناسی
پۆل:وێژەی میتافیزیک
پۆل:دیاردەناسی
پۆل:کتێبەکانی ١٩٢٧
پۆل:کتێبەکانی فەلسەفە
پۆل:ھێرمێنۆتیک